《镇远教场和周翠渠韵》
明代·祁顺

平昌坡前烟雾开，光风送暖入亭台。当筵宾主三人共，映座江山四面来。

曲遇周郎频著眼，酒因何逊更传杯。遨头不是耽行乐，自有阳春被草莱。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。